Djūsberi

Djūsberi () ir pilsēta Anglijas ziemeļdaļā, Rietumjorkšīras grāfistes Kērklīsas metropoles boro otra lielākā apdzīvotā vieta. Atrodas grāfistes dienvidrietumos Kolderas upes krastos  no distrikta centra Hadersfīldas,  no grāfistes centra Līdsas un  no valsts galvaspilsētas Londonas. Vēsturiski Djūsberi ir daļa no tā sauktā «Smagā vilnas rajona» (Heavy Woollen District) — Dienvidjorkšīras daļas, kuras iedzīvotāji kopš 19. gadsimta sākuma bija nodarbināti galvenokārt tekstilrūpniecībā un saistītajās nozarēs.

 Vēsture 
Vēstures avotos pirmoreiz minēta 1086. gadā Pastardienas grāmatā kā Deusberie, Deusberia, Deusbereia vai Deubire — ‘Dewi cietoksnis’ — ciems ar 9 mājsaimniecībām. 13. gadsimta sākumā uzbūvēta Djūsberi katedrāle (pārbūvēta 1895. gadā), bet 14. gadsimtā Djūsberi piešķirtas tirgus tiesības. Viduslaikos Djūsberi saglabāja zināmu nozīmi reliģiskā ziņā, bet citādi bija maznozīmīga tirgus pilsētiņa. 1770. gadā pilsēta tika savienota ar kuģojamu ūdensceļu, kas rūpnieciskās revolūcijas laikā ļāva šeit attīstīties tekstilrūpniecībai. Sākotnēji šeit no atkārtoti pārstrādātas vilnas ražoja lielākoties segas un militārās uniformas. 1848. gadā pilsēta tika savienota ar dzelzceļu. Straujā industriālā attīstība radīja sociālo nevienlīdzību un Djūsberi bija viens no ludītu pret ražošanas mehanizāciju vērtās protesta kustības centriem. 1862. gadā Djūsberi tika piešķirts municipālā boro statuss,"Dewsbury MB/CB through time – Census tables with data for the Local Government District" bet 1974. gadā to iekļāva Kērklīsas metropoles boro. Masveida imigrācija pēc 1960. gadiem atstāja uz pilsētu lielu demogrāfisko ietekmi, kas turpinās arī šodien. Āzijas un musulmaņu izcelsmes briti mūsdienās veido trešo daļu iedzīvotāju, un paredzams, ka turpmākajos gados šis procents pieaugs.

 Atsauces 

 Ārējās saites 

Kategorija:Anglijas pilsētas
Kategorija:Rietumjorkšīra